**VAIKŲ PRIĖMIMO Į PRIEŠMOKYKLINIO UGDYMO GRUPĘ**

**S U T A R T I S**

20\_\_ m. \_\_\_\_\_\_\_\_\_\_\_\_\_\_\_ mėn. \_\_\_\_ d. Nr.\_\_\_\_\_

Skaidiškės

Vaikų priėmimo į priešmokyklinio ugdymo grupę sutartis sudaroma tarp Vilniaus r. Skaidiškių mokyklos-darželio (toliau – Švietimo teikėjas) kodas 191325937, Rudaminos g. 14, Skaidiškių k. LT-13275, Vilniaus r., atstovaujamo direktorės Irenos Markevič, veikiančio pagal Skaidiškių mokyklos-darželio nuostatus ir tėvų/globėjų (toliau – Klientas), atstovaujančių vaiko interesus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tėvo/globėjo vardas, pavardė, asmens kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

faktinės gyvenamosios vietos adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono Nr., el. paštas)

(Sutartį pasirašius vienam iš tėvų, kitas iš tėvų neatleidžiamas nuo šios sutarties įsipareigojimų vykdymo).

**I. SUTARTIES OBJEKTAS**

Vaikų priėmimo į priešmokyklinio ugdymo grupę sutartimi (toliau – Sutartis)Švietimo teikėjas įsipareigoja ugdyti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ toliau – (Ugdytinis), ( (vaiko vardas, pavardė, asmens kodas)

pagal priešmokyklinio ugdymo programą (001001001), o Klientas įsipareigoja apmokėti už šias paslaugas bei vykdyti visus įsipareigojimus, prisiimtus Sutartimi.

**II. SUTARTIES ŠALIŲ ĮSIPAREIGOJIMAI**

1. **Švietimo teikėjas įsipareigoja:**
   1. įgyvendinti priešmokyklinio ugdymo programą.
   2. užtikrinti, kad suteiktos paslaugos atitiktų galiojančius teisės aktus;
   3. užtikrinti, kad paslaugos atitiktų Ugdytinio poreikius, individualizuoti ir diferencijuoti ugdymo turinį, remiantis vaiko pažinimu, pritaikyti jį vaikams, turintiems specialiųjų ugdymosi poreikių;
   4. pagal poreikį teikti švietimo (pedagoginę, psichologinę, socialinę pedagoginę) pagalbą;
   5. organizuoti medicininę pagalbą Ugdytiniui nelaimės atveju. Ugdytiniui susirgus ar susižeidus informuoti Klientą;
   6. du kartus per metus įvertinti vaiko pažangą ir pasiekimus;
   7. organizuoti papildomo ugdymo veiklą atsižvelgiant į vaiko poreikius ir įstaigos galimybes;
   8. ugdymosi pasiekimus vertinti objektyviai ir nešališkai, vadovaujantis individualios pažangos principu;
   9. informuoti Klientą apie Ugdytinio sveikatą, jo pažangą ir pasiekimus, ugdymo sąlygas, teikiamas švietimo paslaugas, kitus vaiko ugdymo klausimus bei saugoti šios informacijos konfidencialumą.
   10. pastebėjus, kad Ugdytinio atžvilgiu yra taikomas smurtas, prievarta, seksualinio ar kitokio pobūdžio išnaudojimas, apie tai informuoti Vilniaus r. savivaldybės administracijos Vaikų teisių apsaugos skyrių;
   11. ugdymo reikmėms skirtas lėšas panaudoti tik ugdomosios aplinkos kūrimui, vaiko higieninių sąlygų gerinimui;
   12. bendradarbiauti su Klientu sprendžiant ugdymo proceso organizavimo, vaikų ugdymo (si) klausimus, inicijuoti tėvų dalyvavimą Švietimo teikėjo savivaldoje;
   13. tvarkyti Ugdytinio asmens duomenis vadovaujantis Asmens duomenų teisinės apsaugos įstatymu.

**2. Klientas įsipareigoja**:

2.1. ugdyti vaiko pagarbą mokytojams, bendraamžiams bei Švietimo teikėjo bendruomenės nariams;

2.2. leisti patikrinti vaiko sveikatą bei asmens higieną Švietimo teikėjo sveikatos priežiūros specialistams;

2.3. rūpintis, kad Ugdytinis laiku (iki kiekvienų metų rugsėjo 1 d.) pasitikrintų sveikatą ir informuotų grupės vadovą;

2.4. pasiimti Ugdytinį iš grupės per 2 valandas po to, kai tėvams/globėjams buvo pranešta apie įtariamą Ugdytinio ligą ar susižeidimą;

2.5. užtikrinti, kad į darželį Ugdytinis atvyktų ne anksčiau kaip 6.30 val., o išvyktų ne vėliau kaip 17.00 val. Pailgintos grupės darbo laikas iki 18.30 val.

2.6. Ugdytiniui susirgus, tą pačią dieną iki 8.30 val. informuoti priešmokyklinio ugdymo grupės mokytoją;

2.7. ligos atveju nevesti Ugdytinio į mokyklą-darželį;

2.8. Ugdytinį atvedus po atostogų arba ligos, pateikti pateisinamą raštą;

2.9. informuoti apie bet kokius specialius Ugdytinio poreikius (ugdymosi, maisto, alergijos ir pan.);

2.10. atlyginti Ugdytino padarytą materialinę žalą Švietimo teikėjui ar kitiems asmenims, kurią vaikas padaro būdamas mokykloje – darželyje;

2.11. atvesti Ugdytinį į grupę švarų, aprengtą tvarkingais, švariais drabužiais, esant tinkamoms oro sąlygoms;

2.12. laiku, nustatyta tvarka ir terminais sumokėti Savivaldybės nustatyto dydžio mokestį už teikiamas paslaugas;

2.13. Ugdytinį privalo atlydėti į grupę ir pasiimti iš grupės suaugęs asmuo.

2.14. neleisti Ugdytiniui neštis į grupę vertingų ir pavojingųdaiktų (mobiliųjų telefonų, fotoaparatų, elektroninių žaidimų, pinigų, aštrių daiktų, vaistų ir pan.) bei maisto produktų, galinčių sukelti pavojų vaikų sveikatai ir saugumui (saldumynų su kremu ar šokoladu, gėrimų su dažikliais, konservantais, saldikliais, bulvių traškučių ir pan.);

2.15. sutikti, kad Ugdytinio asmens ir kiti teisės aktuose nustatyti duomenys būtų tvarkomi teisės aktuose nustatytuose registruose.

**III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

3. Sutartis įsigalioja nuo 2023 m. rugsėjo 1 d. ir galioja, kol vaikas baigs priešmokyklinio ugdymo programą.

4. Sutartis gali būti nutraukta šalių susitarimu;

5. Klientas gali nutraukti sutartį, pateikęs prašymą ir pilnai atsiskaitęs už suteiktas paslaugas.

6. Švietimo teikėjas gali nutraukti sutartį, jeigu Klientas dėl nepateisinamos priežasties nevykdo šios sutarties 2.11 punkte nurodyto įsipareigojimo ilgiau kaip du mėnesius.

7. Sutartis laikoma nutraukta vienai iš šalių vienašališkai pareiškus apie jos nutraukimą arba pažeidus Sutarties sąlygas.

8. Visi Sutarties pakeitimai, priedai ir papildymai sudaromi tik raštu, Sutartis turi būti registruota teisės aktų nustatyta tvarka.

**IV. KITOS NUOSTATOS**

9. Sutartis sudaryta dviem vienodą juridinę galią turinčiais egzemplioriais – po vieną kiekvienai šaliai.

10. Sutarties šalių parašai:

Švietimo teikėjas:

Direktorė \_\_\_\_\_\_\_\_\_\_\_\_\_\_\_ \_\_ Irena Markevič\_\_\_

(parašas)

A.V.

*Pasirašydami šią sutartį patvirtinate, kad susipažinote su Vilniaus r. Skaidiškių mokyklos – darželio Privatumo politika, kuri skelbiama interneto adresu* [*http://www.mokykladarzelis.skaidiskes.vilniausr.lm.lt/wp-content/uploads/2021/05/4-Priedas-Privatumo-politika-Skaidiskiu-m-d-1.pdf*](http://www.mokykladarzelis.skaidiskes.vilniausr.lm.lt/wp-content/uploads/2021/05/4-Priedas-Privatumo-politika-Skaidiskiu-m-d-1.pdf)

Klientas:

Tėvai (globėjai, rūpintojai) \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)